b'\n_START_ARTICLE_\nKaishu\n_START_PARAGRAPH_\nKaishu (perint.: \xe6\xa5\xb7\xe6\x9b\xb8, yksink.: \xe6\xa5\xb7\xe4\xb9\xa6, pinyin: k\xc7\x8eish\xc5\xab) eli normaalikirjoitus on kiinalainen kirjoitustyyli, joka kehittyi suoraan lishun eli kirjurikirjoituksen pohjalta. Kaishussa kirjoitusmerkit sivellet\xc3\xa4\xc3\xa4n harmonisesti kuvitteelliseen neli\xc3\xb6\xc3\xb6n. Kaishun kirjoitusmerkit ovat muodoltaan s\xc3\xa4\xc3\xa4nn\xc3\xb6llisi\xc3\xa4, tasapainoisia ja yksinkertaisia. Kirjoitusmerkkien opettelu aloitetaankin juuri kaishusta. Kaishu on my\xc3\xb6s nykyisten painomerkkien vallitseva tyyli.'